《偶成 其四》
宋代·李流谦

独行饱饭腹屡扪，欲出未出星纵横。梅花于人远近好，月色随纵东西明。

香来适与鼻观会，夜久忽遣毛骨惊。急须唤取陈夫子，欲与平章此段清。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。